સેઇલ કંપનીએ બનાવી સ્માર્ટ અને ઓટોમોટિક કચરાપેટી, જાણો ખાસ તેની ખાસિયતો | Vyaapaar Samachar
સેઇલ કંપનીએ બનાવી સ્માર્ટ અને ઓટોમોટિક કચરાપેટી, જાણો ખાસ તેની ખાસિયતો
technologies | March 20, 2019, 1:40 PM
નવી દિલ્હી : દેશના સૌથી મોટા જાહેર ક્ષેત્રના સ્ટીલ ઉત્પાદક, સ્ટીલ ઓથોરિટી ઓફ ઈન્ડિયા લિમિટેડ (સેઇલ) એ દેશને સ્વચ્છ અને સુંદર બનાવવા માટે એક અનન્ય પહેલ કરી છે. આ પહેલ હેઠળ, સેલે સ્ટેનલેસ સ્ટીલથી બનાવવામાં આવેલ સ્માર્ટ કચરાપેટી (ગાર્બેજબિન) લઈને આવ્યું છે, જે કચરો ભરાઈ જવા કચરો ઉઠાવતી ગાડીને સિગ્નલ મોકલશે.
સેઇલના સ્માર્ટ ગાર્બેજ સ્ટેશનની શરૂઆત દેશની રાજધાની દિલ્હીના ભીકાજી કામા પ્લેસથી થવા જઈ રહી છે, જેનો વિકાસ દક્ષિણ દિલ્હી નગર નિગમ (સાઉથ દિલ્હી મ્યુન્સીપાલિટી કોર્પોરેશન - એસડીએમસી) દ્વારા કરવામાં આવી રહી છે. આ 'સ્માર્ટ ગાર્બેજ સ્ટેશન'માં સેલના સેલમ સ્ટેનલેસ સ્ટીલથી બનેલા પર્યાવરણ અનુકૂળ કચરાપેટી રાખવામાં આવશે. આ કચરાંપેટીને જમીનની અંદર રાખવામાં આવશે. આ શહેરોને કચરામાંથી માત્ર મુક્તિ આપશે એટલું જ નહીં પરંતુ દુર્ગંધ અને બીમારીથી પણ લોકોને બચાવશે.
કંપનીએ સોમવારે એક નિવેદનમાં જણાવ્યું હતું કે, "સેઇલની સ્ટેનલેસ સ્ટીલ કચરાપેટીથી બનેલા સ્માર્ટ ગાર્બેજ સ્ટેશન શહેરને માત્ર સ્માર્ટ લૂક આપશે પરંતુ દુનિયાભરમાં સ્વચ્છ ભારતની છાપ વધારવામાં પણ મદદ કરશે. ઉત્તર દિલ્હી મ્યુનિસિપલ કોર્પોરેશન (એનડીએમસી) દ્વારા વિકસાવવામાં આવતા અન્ય સ્માર્ટ ગાર્બેજ સ્ટેશન પર સ્ટેનલેસ સ્ટીલ ડસ્ટબિન સપ્લાય કરશે.
આ સ્માર્ટ ગાર્બેજ સ્ટેશનનું નિર્માણ કરવા માટે આરસીસી ખાડો કરવામાં આવશે, જેમાં પર્યાવરણને અનુકૂળ પુનઃઉપયોગમાં લઇ શકાય અને બિન-પુનઃઉપયોગમાં લઇ શકાય બે રીતે સેઇલ સ્ટેઈનલેસ સ્ટીલ કચરાપેટી ગોઠવશે. આરસીસી પિટ સ્લિપ ફ્રિ સ્ટેનલેસ શીટ અને બિન બને કવર દ્વારા ઢાંકેલો હશે. તેમાં પેટી એ રીતે રાખવામાં આવશે કે કચરાની ગાડીવાળા કચરાપેટીમાંથી કચરો લઈને ફરીથી કચરાપેટી તે ખાડામાં જ ગોઠવી દેશે.
ઉલ્લેખનીય છે કે, દેશમાં સ્વચ્છ ભારતના અભિયાન બાદ મોટા શહેરોમાં જાહેર સ્થળો પર ખાસ કરીને વિશેષ કચરાપેટી ગોઠવવામાં આવી છે. જેના કારણે લોકો તેમાં કચરો નાખી શકે. આ સાથે જ રસ્તા પર કચરો ફેંકતા મોટાભાગના લોકોને પોતાની આસપાસમાં આ કચરાપેટી મળી રહેતી હોવાથી તેમાં કચરો નાખે છે. જેથી કચરો હાથમાં હોય તો ક્યાં ફેંકવો તેની કોઈ મૂંઝવણ રહેતી નથી. જાહેર સ્થળો પર કચરાપેટી ગોઠવવામાં આવતા સ્વચ્છતા જાળવવામાં ઘણી મદદ મળી રહી છે.